open-index/open-wikipedia-markdown huggingface dataset:
Liste over ordførere i Røra

**Liste over ordførere i Røra** kommune i Nord-Trøndelag. Røra kommune ble utskilt fra Inderøy i 1907 og innlemmet på nytt i 1962.

De lengstsittende ordførerne var Johan Koa (18 år) og Anders Austad (10 år). Med 4 år som ordfører i Røra og 14 år som ordfører i Inderøy hadde også Kåre Sjøvold 18 år som ordfører. Den første ordføreren, Sivert Austad, hadde hatt politiske verv i Inderøy før kommunedelingen, og de siste ordførerne hadde verv i «Stor-Inderøy» etter sammenslåingen i 1962. Kåre Sjøvold var ordfører i Inderøy i tre omganger: 1962–1967, 1972–1975 og 1984–1987. Jens Austad var varaordfører 1968–71.

Ordførerne Anders Austad (1935–1941 og 1945–47) og Jens Austad (1960–61) var far og sønn. Johan Koa var morbror til ordfører Sivert Bragstad i nabokommunen Sandvollan.

Det var fire NS-oppnevnte ordførere i krigsårene; to av dem i mindre ett et halvt år. Anders Austad sa fra seg ordførervervet i desember 1940, og fylkesmann Håkon Five forsøkte å oppnevne Anders Salberg som ordfører. Salberg, som stod som nr 2 på Bondepartiets liste ved valget i 1937, «fekk vri seg ifrå det ved å skaffe seg sjukeattest frå dokter», og Five måtte oppnevne venstremannen Marius Lunnan.

## Fotnoter

## Referanser
Eirik Losnegaard Mevik

**Eirik Losnegaard Mevik** (født 1988) er en norsk lokalpolitiker (Ap). Han var fra 2015 til 2023 ordfører i Kvænangen kommune.

## Referanser
Ulricehamns OK

**Ulricehamns OK** (stiftet 4. januar 1955) er en svensk orienteringsklubb som holder til i Ulricehamn, ikke langt øst for Borås.

Klubbens farger er grønn og hvit, med innslag av svart. Ulricehamns OK har virksomhet for løpere på elite-, ungdoms-, barne-, og mosjonsnivå.

Orienteringsklubben har flere løpere i stallen som har hevdet seg internasjonalt, spesielt på damesiden. Ulricehamns OK har vunnet orienteringsverdens største klubbstafetter, Jukola og Tiomila en rekke ganger. De vant Venla-stafetten under Jukola hele fire ganger mellom 2004 og 2009, godt hjulpet av verdensener Simone Niggli. De vant også damestafetten under Tiomila i 2004.

## Kjente løpere
*  Jenny Johansson

## Kjente tidligere løpere
*  Maja Alm
*  Ida Bobach
*  Matthias Niggli
*  Simone Niggli

## Meritter
Tiomila, damkavlen ''(1)'' :
* 2004
Venlastafetten (Jukola), ''(4)'' :
* 2004, 2005, 2006, 2009
Smålandskavlen, herrer ''(3)'' :
* 1967, 1971, 1972

## Eksterne lenker
*
Sørenga sjøbad

:*Se også [[Sørenga (strøk)]] og [[Sørenga (historisk område)]]*

**Sørenga sjøbad** er et kommunalt badeanlegg som ligger helt ytterst på Sørenga i Oslo. Det åpnet 25. juni 2015. Sjøbadet er en 190 meter lang og 28 meter bred flytende park på 5 000 kvadratmeter. Det inkluderer et 200 kvadratmeter stort lukket basseng med sjøvann, et 50 meter langt åpent basseng med 8 baner, stupetårn, og rekreasjonsområde med trapper ned mot sjøen. Fra sjøbadet er det utsikt mot Bjørvika, Operahuset i Oslo og Akershus festning.

Sørenga sjøbad er Norges største sjøbad, tegnet av arkitektene LPO arkitekter og Arkitekt Kristine Jensens Tegnestue, i samarbeid med Dr. Ing. A. Aas Jacobsen AS. Det ble bygget av AF Gruppen i en tørrlagt dokk på Fredrikstad Mekaniske Verksted, slept inn Oslofjorden i deler og montert på stedet.

En flytende sauna ligger i fjorden ved sjøbadet.

## Bilder

File:Sørenga Sjøbad, med Hovedøya i bakgrunnen.jpg|Sørenga Sjøbad, med Hovedøya i bakgrunnen.
File:Sørenga Sjøbad, sett mot Vippetangkaia.jpg|Sørenga Sjøbad, sett mot Vippetangkaia.


## Referanser
Chris Cunningham

**Christopher Cunningham** (født 15. oktober 1970 i Reading, Berkshire, England) er en britisk kunstner som er mest kjent for sine musikkvideoer.

## Tidlig arbeid i filmindustrien
Cunningham har jobbet med modeller, masker og spesialeffekter for filmer. Han er kreditert blant annet på *[[Alien 3]]* (1992) og  ** (1997). Han ble oppdaget av Stanley Kubrick på grunnlag av arbeid for *[[Judge Dredd (film)|Judge Dredd]]* (1995), noe som medførte et samarbeid på halvannet år i forbindelse med filmen *[[A.I.: kunstig intelligens]]* (2001) som ble regissert av Steven Spielberg. Kubrick døde før produksjonen ble fullført. Cunningham ble også nominert til Saturn Award for sitt arbeid på *Judge Dredd*.

## Senere, selvstendig arbeid
Den første av en serie kritikerroste musikkvideoer ble laget for Autechre i 1995 for låten «Second Bad Vilbel» fra EP-en *Anvil Vapre*.

Cunningham lagde i 2000 videoinstallasjonen *Flex* med lydspor av Aphex Twin. Den ble vist i utstillingen *Apocalypse: Beauty and Horror in Contemporary Art* på Royal Academy of Arts. En redigert versjon ble brukt som bakgrunnsfilm da Madonna fremførte «Frozen» på sin turne i 2004.

## Musikkvideoer regissert av Cunningham
* Aphex Twin: «Come To Daddy» (1997)
* Aphex Twin: «Windowlicker» (1999)
* Aphex Twin: «Monkey Drummer» (2001)
* Aphex Twin: «Rubber Johnny» (2005)
* Autechre: «Second Bad Vilbel» (1995)
* Björk: «All Is Full Of Love» (1999)
* Leftfield med Afrika Bambaataa: «Africa Shox» (1999)
* Madonna: «Frozen» (1998)
* Placebo: «36 Degrees» (1996)
* Portishead: «Only You» (1998) 
* Squarepusher: «Come on My Selector» (1998)

## Referanser


## Eksterne lenker
* 
*
Méba-Mickaël Zézé

**Méba-Mickaël Zézé** (født 19. mai 1994) er en fransk sprinter. Han har gull på 4 x 100 meter stafett fra U23-EM i friidrett 2015 som fremste internasjonale meritt.

## Idrettskarriere
Zézé deltok ved Ungdoms-VM i friidrett 2011 i Lille Métropole i Frankrike, der han fikk to medaljer. Individuelt fikk han bronse på 100 meter, med tiden 10,57, og han deltok også på Frankrikes stafettlag som fikk bronse på 4 x 100 meter. Han løp også 200 meter, der han kom på 5.-plass. Frankrike vant 4 x 100 meter stafett ved European Youth Olympic Festival 2011, med Zézé på laget. På nasjonalt nivå vant han 60 meter og 200 meter ved det franske ungdomsmesterskapet, og han satte fransk innendørsrekord for ungdom på 200 meter med tiden 21,05 sekunder. Ved det franske mesterskapet utendørs vant han 100 meter i ungdomsklassen.

Han ble fransk juniormester på 200 meter innendørs og utendørs i 2012. Han deltok også ved junior-VM i friidrett 2012. På 200 meter der fikk han 27. beste tid i innledningsheatet, og gikk ikke videre til semifinalen. Han deltok også på det franske laget på 4 x 100 meter stafett, men de ble diskvalifisert i innledningsheatet. 

I 2013 ble han igjen fransk juniormester innendørs på 60 meter og 100 meter. Han var også med å vinne det franske mesterskapet i stafetter, på 4 x 100 meter. Ved junior-EM i friidrett 2013 kom han på 6.-plass på 200 meter, og Frankrike kom på 4.-plass på 4 x 100 meter. I august deltok han ved VM i friidrett 2013, der han var med på Frankrikes stafettlag på 4 x 100 meter. De løp på 38,97 i innledningsheatet, som var 17. beste tid, og gikk dermed ikke videre til finalen. Ved Jeux de la Francophonie 2013 i september kom han på 5.-plass på 200 meter, og han fikk sølv på 4 x 100 meter sammen med det franske stafettlaget. 

Zézé vant både 100 meter og 4 x 100 meter stafett ved det franske U23-mesterskapet i 2015. Han ble tatt ut til U23-EM i friidrett 2015, og der vant Frankrike gull på 4 x 100 meter stafett, to hundredeler foran Tsjekkia.

I 2021 representerte han Frankrike på stafettlaget på 4 × 100 meter under Sommer-OL 2020 arrangert i Tokyo der laget ikke kvalifiserte seg til finalen.

## Referanser


## Eksterne lenker
* 
*  Profil hos European Athletics
*  Profil på All-Athletics.com
Gemma

**Gemma** er et italiensk og engelsk kvinnenavn som betyr «edelsten».

## Etymologi
*Gemma* har opprinnelse som en italiensk kallenavn som betyr «edelsten». *Gema* er en spansk form av navnet, og *Jemma* er en engelsk variant av navnet.

## Utbredelse
*Gemma* ble tatt i bruk som kallenavn i Italia i middelalderen. Navnet er kjent i Norge fra ca. 1880.

*Gemma* var et svært populært navn i England i 1980-årene.
	

*Gemma* er i dag vanlig i enkelte land i Latin-Amerika, i Australia og Sør-Afrika.

|}

## Kjente personer med navnet
Personene i listen er ordnet kronologisk etter fødselsår.
*Gemma Donati (1265 &ndash; ca. 1330), italiensk kvinne, Dante Alighieris kone
*Gemma Hayes (født 1977), irsk musiker
*Gemma Collins (født 1981), engelsk reality-TV-deltaker og forfatter
*Gemma Correll (født 1984), engelsk serietegner
*Gemma Arterton (født 1986), engelsk skuespiller
*Gemma Ward (født 1987), australsk modell
*Gemma Halliday, amerikansk forfatter

## Annen bruk av navnet
**[[Gemma Bovery]]*, fransk film fra 2014

## Referanser


## Eksterne lenker
Erling Wollan

**Erling Wollan** (1915–2003) var ordfører i Frosta kommune 1956–62, 1964–68, og 1972–75. Han representerte Arbeiderpartiet. Han var også forfatter og utga flere bøker. 

Han satt i kommunestyret 1946-47 og igjen fra 1951 til 1975. Fra tiden som ordfører trakk han selv fram etableringen av vannverk og bru til Tautra som de viktigste sakene. Han satt også 14 år i styret til Nord-Trøndelag Elektrisitetsverk. Han ble tildelt KS' hederstegn i 1978.

Wollan utga flere bøker på 1970-tallet. Han hadde skrevet dikt og fortellinger til blad som *Bondeungdommen* og *[[Magasinet for Alle|Arbeidermagasinet/Magasinet for Alle]]* allerede i tenårene. 

Wollan ble ansatt som lensmannsbetjent i 1945 og hadde denne stillingen til han gikk av med pensjon i 1978. I yngre år drev han med skogarbeid, bygningsarbeid og i jordbruket. 

Han giftet seg i 1946 med sambygdingen Klara; de bygde heimen Tronstad i 1951 og hadde to barn.

## Forfatterskap
* *Jernhesten*, roman, 1977. ISBN 82-523-0131-2 
* *Du har din mors hjerte*, roman, 1978. ISBN 82-523-0167-3
* *Bust og busj ordnar opp*, barnebok, 1979. ISBN 82-523-0218-1 
* *Frosta vassverk A/L : forhistorie og realisering (1948-1981)*, lokalhistorie, 1985
* *Frosta kommune gjennom 150 år : 1837 - 1987*, lokalhistorie, 1987. ISBN 82-7358-006-7 

* Bidrag i diktantologien *Ingen kjenner dagen* (1946) og prosaantologien *Trøndelag '78* (1978)
## Referanser
The Avengers (1998-film)

***The Avengers*** er en amerikansk spionfilm fra 1998, regissert av Jeremiah Chechik, basert på den britiske tv-serien med samme navn fra 1960-tallet. Den har mange etterfølgere.

Filmen fikk hard medfart av anmelderne og ble en kommersiell flop.

## Handling
John Steed, agent for et departement, gjennomfører et opplæringskurs. Dr. Emma Peel får en telefon-samtale som forteller at hun må gå til en herreklubb, hvor hun skal møte Steed for første gang. De reiser deretter til departementet, hvor de får vite om Prospero-prosjektet - et forsøk på å påvirke været, tilsynelatende har blitt sabotert av Peel. Men Dr. Peel påstår at hun er uskyldig. Men hun ble sendt for å samarbeide med Steed for å finne den virkelige skyldige. De går for å besøke Sir August de Wynter, en gammel alliert av departementet. 

Steed og Emma følger ledetråder til Wonderland Weather, en virksomhet som kunstig skaper varme eller regn med en spesiell maskin. Steed og Emma besøker de Wynter ved, men de blir angrepet av mekaniske bier. Alice, en agent fra departementet, hjelper dem å flykte. Men de Wynter fanger og hypnotiserer Emma. Steed finner henne senere bevisstløs, og redder henne. De Wynter, som kontrollerer været med Prospero, konfronterer verdens ledere. Han skryter av at han kontrollerer været, og de blir nødt til å kjøpe været fra ham til en enorm pris. Han gir dem en frist til midnatt for å betale det han krever, så Peel og Steed forsøker å kvitte seg med Prospero-enheten før det er for sent.

## Skuespillere
* Ralph Fiennes som John Steed. En britisk agent
* Uma Thurman som Emma Peel. En forsker.
* Sean Connery som Sir August de Wynter. En vitenskapsmann og terrorist.
* Jim Broadbent som direktør for departementet.
* Fiona Shaw som vise-direktør, og alliert av Sir August
* Eddie Izzard som Bailey, Sir August's håndlanger.
* Eileen Atkins som Alice. En agent for departementet.
* Carmen Ejogo som Brenda. En agent for departementet.

## Referanser


## Eksterne lenker
*
Rettighetsalliansen

**Rettighetsalliansen** er en norsk interesseorganisasjon for organisasjoner som lever av opphavsrettsbeskyttede verk og frembringelser, som for eksempel film, musikk og bøker. Foreningens formål er å hjelpe rettighetshavere med å redusere omfang av brudd på åndsverkloven. Rettighetsalliansen (RA) er en forening som har andre foreninger som medlemmer. Medlemsforeningene representerer både organisasjoner for utøvere og produsenter.

Rettighetsalliansen har som mål å påvikre politikere og befolkningen, og skal informere om påståtte skadevirkninger av opphavsrettskrenkelser og bidra til at rettighetshavere kan redusere ofang slike krenkelser.

## Historie
Rettighetsalliansen ble stiftet av en gruppe organisasjoner som vil redusere ulovlig distribusjon av opphavsbeskyttede materialer.

I dag består rettighetsalliansen av til sammen 15 foreninger. Norske Filmregissører, Norsk audiovisuell oversetterforening, Norsk Filmforbund, Norsk Skuespillerforbund, Norsk Videogramforening, Norsk faglitterær forfatter- og oversetterforening, Den norske Forleggerforening, Norsk Komponistforening, Grafill, NOPA.

## Popcorn Time
Rettighetsalliansen overvåker og lagrer IP-adresser knyttet til bruk av ulovlige streaming- og nedlastingtjenester, herunder Popcorn Time. I flere land gir myndighetene allerede bøter til brukerne av slike tjenester. Streamingstjenestenes lovlighet har vært gjenstand for stor diskusjon, og sentralt i debatten står spørsmålet om tjenestens ansvar for brukeres lovbrudd. Rettighetsalliansen mener at det er riktigere å fokusere på de som tilgjengeliggjør åndsverkene enn å gå etter de som laster ned.

Rettighetsalliansen arbeider for en lovendring som gjør at nettleverandørene må blokkere sider som Popcorn Time, og påstår selv at illegal distribusjon påfører produsenter tap på rundt 500 millioner kroner per år.

## Referanser


## Eksterne lenker
* 
*
Castel Volturno

**Castel Volturno** er en bykommune i Provinsen Caserta noen få mil nord for Napoli i regionen Campania. Den ligger ved elven Volturno. Her bor det omkring  innbyggere. Stedet er kanskje mest kjent fra en voldsepisode den 18. september 2008, da den lokale Camorra kranglet med afrikanske gjenger. Ikke lenge etter døde den verdenskjente afrikanske sangstjernen Miriam Makeba etter en konsert i byen til støtte for myndighetenes kamp mot gjengmentaliteten.

Området ble først befolket av oskere og etruskere, som ga det navnet *Volturnum* (som ikke har noe med vold å gjøre).  Det ble romersk koloni i år 194 før Kristus og fikk bygd en viktig bro over den nevnte elva Volturno i år 95 før Kristus.  Etter romerrikets fall forfalt byen som ble mer overlatt til munkene i Montecassino i året 806 e.Kr.  Etter et overfall av sarasenerne i 841 fikk biskopen bygd en festning og et slott hvorfra man forsøkte å holde på byen.

Kong Alfonso V av Aragón (1394–1458) ga festningen til sin datter Eleonora d'Aragona på 1400-tallet, hvorpå han i 1460 angrep det på grunn av uenigheter med hennes ektemann baron Mariano Marzano av Sessa (1400–89).  De hadde giftet seg i 1444. I dårlig forfatning ble den i 1461 solgt til byen Capua som eide det frem til omkring 1812 da det var store omveltninger i området, som forøvrig ble innlemmet i det nye Italia i 1860.

## Referanser


## Eksterne lenker
*
Lorentz K. Brattberg Aa

**Lorentz Johan Nikolai Korneliussen Brattberg Aa** (1873–1971) var en norsk gårdbruker, fisker og politiker. Brattberg Aa ble medlem av herredsstyret i Lavangen i 1910, og etter kommunestyrevalget 1922 ble han den første valgte ordføreren fra Arbeiderpartiet i kommunen.

## Noter


## Referanser
Kant Kino

**Kant Kino** er et norsk elektronica-band, innen sub-genrene EBM, TBM og industrial, med medlemmene Lars Henrik Madsen (vokal) og Kenneth Fredstie (keyboard/synthesizer). Bandet har foretatt flere utgivelser på det belgiske plateselskapet Alpha Matrix. Bandet har holdt konserter på ElektroStat-festivalen og Xelabration-festivalen.

Kant Kino har gjort en rekke remixer – bl.a. for de norske elektronika-gruppene Substaat, Schnodig og Essence Of Mind

## Diskografi
**We Are Kant Kino - You Are Not* (Alfa Matrix, 2010)
**Father Worked In Industry* (Alfa Matrix, 2013)
**Kopfkino* (Alfa Matrix, 2017)

### Singler og EP-er
*«Lrsbss» (Alfa Matrix, 2012)
*«Just For The Comfort Of Sleep» (Alfa Matrix, 2013, gitt ut i to versjoner)
*«Ich Liebe Katarina Witt» (Alfa Matrix, 2013, gitt ut i to versjoner)

## Referanser


## Eksterne lenker
* 
*
Alf Erik Andersen

**Alf Erik Bergstøl Andersen** (født 1973) er en norsk politiker (FrP). Fra 2023-2025 var han ordfører i Lindesnes kommune, og tidligere ordfører i Mandal kommune fra 2015 til 2019. Han var Mandals siste ordfører før kommunen ble sammenslått til nye Lindesnes kommune. I Stortingsvalget 2025 ble han valgt inn for Vest-Agder. I oktober 2025 søkte Andersen om fritak som ordfører i Lindesnes kommune, på grunn av hans nye rolle som stortingsrepresentant.   

Fra 2019 til 2020 var han statssekretær for Jøran Kallmyr i Justis- og beredskapsdepartementet. Han  ble valgt som 1.vara til Stortinget fra Vest-Agder valgkrets ved valget 2021.  

Han er tidligere aktiv syklist, og tok en NM-tittel i  meter bane for seniorer i 1996.

## Referanser


## Eksterne lenker
*
Al-Khidr

**Al-Khidr** (arabisk: الخضر «den grønne», også translitterert **Khidr**, **Khidar**, **Khizr**, **Khizar**) har en omtvistet status blant islamske lærde: en del sier at han er en helgen (*‘Abdan Ṣālih*) mens andre anset at han er en islamsk profet.

Al-Khidr er best kjent for sin fremtredende rolle i sura Al-Kahf (Koranen 18:65). Selv om han ikke nevnes ved navn i versene tros han være den åndelige læremester som Musa (Moses) følger og hvis tilsynes voldsomme og destruktive handlinger besværer Musa slik at han bryter mot sin ed å ikke stille noen spørsmål.

I Koranen er fortellingen der Musa blir beordret av Gud å følge en meget lærd skikkelse som han skal lære av. Når Profeten Musa treffer på skikkelsen har de en samtale der Musa presenterer sin vilje å følge med men Khidr svarer at Musas ikke er rede og tålmodig nok til å bli med. 

Musa sier at Khidr med Guds vilje skal finne ham tålmodig hvorpå Khidr svarer at Musa ikke får stille et eneste spørsmål før han selv bestemmer seg for å fortelle ham hvorfor han gjør det han gjør. Musa går med på dette og følger med, men mislykkes med å bevare tålmodigheten og setter spørsmålstegn ved Khidr. 

Når de går ombord på et skip, skader Khidr fartøyet ved å lage et hull. Musa fant ikke tålmodighene men spør: «Har du gjort et hull slik at folket skal drukne? Sannelig har du gjord noe ondt» hvorpå Khidr påminner Moses «Sa jeg ikke at du ikke skulle klare å holde tålmodigheten med meg en eneste dag?» hvorpå han gir Musa en advarsel om at få fortsette å følge med på sin reise. 

Senere myrder Khidr en ung mann og atter igjen utfordrer Musa Khidrs handlemåte, og Khidr minner Musa om at han igjen brøt sitt løfte, til hvilket Musa lover at han ikke skal gjøre så igjen hvis ikke da deres veier skal skilles. Deretter besøker de en by der de blir nektet gjestfrihet av en familie. Denne gang lager Khidr et hull i en vegg. Musa spør forbløffet hva dette skal være godt for, hvorpå Khidr svarer «Dette får markere atskillelsen mellom oss. Nå skal jeg informere deg om bakgrunnen for mine handlinger». Mange handlinger som virker onde, dystre eller skadelige var faktisk tvert i mot barmhjertighetsfremmende handlinger. - Båten skadet jeg for å redde eierne fra å tape sin båt til en konge som beslaglegger alle båter med vold. Gutten - hans foreldre var troende og barnet var ulydig og utakknemlig, og Gud ville erstatte barnet med et spirituelt rent barn, et med lydighet og tilgivenhet. Som for veggen som ble reparert etter å ha blitt skadet forklarte Khidr at innenfor fantes en skatt som tilhørte to ulykkelige foreldreløse gutter hvis far var en rettvis mann. Som Guds sendebud reparerte jeg veggen som et tegn på godhet ved å belønne farens fromhet på så vis at når veggen blir svak og kollapser igjen, kommer barna til å være eldre og sterkere og kan ta ut skatten som tilhører dem. 

## Referanser
Nyateisme

**Nyateisme** (eng. *New Atheism*) er en sosialpolitisk bevegelse som oppstod på begynnelsen av 2000-tallet da flere fremtredende ateister og sekulære påpekte behovet om at «religion ikke skal tolereres, men i stedet bør bekjempes, kritiseres, og bli avslørt av rasjonelle argumenter uansett hvor dens innflytelse oppstår.»

## Personer tilknyttet nyateisme
* Richard Dawkins
* Daniel Clement Dennett
* Sam Harris
* Christopher Hitchens

## Litteratur
* Richard Dawkins  *Gud; en vrangforestilling* 1. norske utg. 2007 (originaltittel: *The God delusion*) ISBN 9788292769041

## Referanser


## Se også
* Ateisme
* Sekularisering
* Religionskritikk
* Skeptisisme
Quiznos

**Quiznos** er en franchisebasert hurtigmatkjede som spesialiserer seg i sandwicher. Den ble etablert i 1981 av Jimmy Lambatos og solgt til Rick og Richard Schaden i 1991. Den har i dag hovedkontor i Denver i USA, og hadde i 2010 nesten 4000 restauranter fordelt på over 40 land.

## Mat

Quizno's Black Angus Sandwich.jpg
Quizno's Soup in Bread.jpg
QuiznosSub.jpg


## Referanser


## Eksterne lenker
*
Liste over ordførere i Tysfjord

**Liste over ordførere i Tysfjord** er en kronologisk oversikt over ordførere og varaordførere valgt av kommunestyret i Tysfjord (kommunenr. 1850) i Nordland fra 1. januar 1869, da kommunen ble etablert etter en deling av Lødingen, til 31. desember 2019, da kommunen ble delt og innlemmet i Narvik og Hamarøy kommuner.

## Ordførere og varaordførere

;Forkortelser

## Referanser


## Kilder
*Bjørg Evjen. *[http://urn.nb.no/URN:NBN:no-nb_digibok_2013062038075 Tysfjord kommune : Tysfjord kommune 1869-1950. 1 : Et sammensatt fellesskap Tysfjord kommune 1869-1950]*. Tysfjord kommune 1998. Side 18 (Ordførerne i Tysfjord 1869–1919) og side 241 (Ordførere 1920–1950).
Ole Puntervold

**Ole Puntervold** (født 15. juli 1874 i Grimstad, død 12. april 1940) var en norsk ingeniør, sjømannsprest, sogneprest og dertil ordfører i Engerdal 1917–19.

Han tok eksamen ved Horten tekniske skole 1891, artium i 1894, og drev et eget mekanisk firma 1897–1900. Cand.theol. 1901. Startet Narvik private middelskole 1902. Sjømannsprest i Port Elizabeth, Sør-Afrika 1903–06 og i Buenos Aires 1906–08. Prest i Engerdal fra 1909, fra 1911 sogneprest i den nyopprettede kommunen. 

Som sogneprest i Engerdal ble han valgt inn i kommunestyret ved et flertallsvalg i 1916. Han ble valgt til ordfører, men forlot bygda i 1919, før valgperioden gikk ut.

Han arbeidet fra 1919 ved Kristelig Pressekontor, og fra 1925 som kapellan i Grønland kirke. Sekretær i For Bibel og Bekjennelse 1922–1925.

Han utga pamfletten *Bibelens vei til social retfærdighet : det 9de bud efter dets oprindelige mening* i 1922.

Han var bror av juristen Michael Puntervold.

## Referanser
Ticoplinae

* 

**Ticoplinae** er en gruppe av insekter i familien maurvepser (Mutillinae) i ordenen vepser. I Europa er det funnet fire arter.

## Utseende
Middelsstore, forholdsvis langstrakte maurvepser. Hos denne gruppen varierer forskjellen i utseende mellom kjønnene fra nokså liten til svært stor.

## Levevis

## Utbredelse
Gruppen er utbredt i Afrika, Palearktis og Sørøst-Asia.

## Systematisk inndeling

* Orden vepser (vepser, humler, bier og maur) (Hymenoptera) 
** Underorden stilkvepser (Apocrita)
*** delgruppe broddvepser (Aculeata) 
**** Overfamilien Vespoidea
***** Familien maurvepser, Mutillidae  Latreille, 1802
****** Underfamilien **Ticoplinae**  – fire arter i Europa
******* Stammen Smicromyrmillini
******** Slekten *[[Smicromyrmilla]]* Suárez, 1965
******* Stammen Ticoplini
******** Slekten *[[Areotilla]]* Bischoff, 1920
******** Slekten *[[Nanomutilla]]* André, 1900 (synonym *Ticopla* Nagy, 1970)

## Kilder
* Fauna Europaea, utbredelsesdatabase over europeiske dyr: http://www.faunaeur.org 
* insectoid.info - oversikt over slektene
* Simon van Noort (uten dato) WaspWeb - Afrotropical Ticoplinae. https://web.archive.org/web/20160304200123/http://www.waspweb.org/Vespoidea/Mutillidae/Ticoplinae/index.htm
## Eksterne lenker
*
Peder Omang

**Peder Toralf Olsen Omang** (født 4. april 1890 i Engerdal, død 12. juli 1924) var i en kort periode ordfører i Engerdal 1919.

Han ble valgt inn i kommunestyret i 1916 - i et valg som ble gjort som flertallsvalg uten partilister, og satt først som vanlig medlem. Han ble valgt inn i formannskapet i 1917 da varaordfører P.A. Blakneset døde. Da ordfører Ole Puntervold flyttet fra bygda i 1919 ble Omang valgt til ordfører, ettersom varaordføreren Peder Grøndalen ikke så seg råd for å overta overførervervet på grunn av reisevirksomhet. Omang satt også i kommunestyret 1920–1925, valgt inn på Arbeiderdemokratenes liste, og begge perioder som varaordfører. Han døde i 1924, før utgangen av valgperioden.

Han var bror av Knut Omang, som hadde en lignende kort periode som ordfører i 1931.

## Referanser
Anton Andreassen

**Anton Andreassen** (1890&ndash;1963) var en norsk lokalpolitiker og kommunearbeider. Han var ordfører i Lillehammer fra 1954 til 1959 og representerte Arbeiderpartiet. 

Andreassen begynte den politiske karrieren i en castbergsk arbeiderforening som 16-åring, men da Lillehammer Arbeiderparti ble stiftet i 1911 gikk han heller inn der. Han fikk snart også verv i fagbevegelsen, og i 1914 ble han med i Arbeidsmennenes forening i Lillehammer. Her og i etterfølgeren Kommunearbeiderforeningen var Andreassen formann i 23 år.

Han ble fast bystyrerepresentant i Lillehammer i 1920, og satt frem til 1937. Han ble igjen valgt inn i 1946, og var fra 1954 kommunens ordfører. Han satt med dette vervet helt til han av helsemessige grunner gav seg med politikk ved årsskiftet 1959&ndash;1960.

Andreassen var med på å starte opp avisa *[[Dagningen]]* i 1924 og satt da i redaksjonskomiteen. Han hadde det redaksjonelle ansvaret de tre første årene, frem til det i 1928 ble ansatt en redaktør.

## Referanser
Izabell

**Benedicte Izabell Ekeland** (født 1990) er en norsk rapper og låtskriver. 

I 2014 signerte hun med Universal Music og ga ut en EP og åtte singler.

I 2018 startet plateselskapet «STVG Kartell» og slapp sitt debutalbum *Skyt meg*" samme år med «Gå med meg» og tittelsporet «Skyt meg» som singler.

Hun har siden 2015 gitt ut låter med artister som ARY, Thomas Dybdahl, Onkl P, Morten Abel, kriminell Kunst, Son of light, Turab, Temur, kaveh samt Attitudeproblem rmx. med Karpe Diem, Silvana Imam, Stella Mwangi, Julie Bergan, Bendik og Christine Dancke.

I 2017 opptrådte hun på Sentrum scene før Cecilia Brækhus sin andre hjemmekamp i Norge. I tillegg til en norgesturné og flere nasjonale solokonserter og festivaljobber har hun varmet opp for artister som Ghostface Killah (2015) og Gabrielle (2014). Hun har opptrådd tre ganger med vg-lista (Stavanger 2016),(Bergen 2017) og (Førde 2017).

I 2018 hadde hun sin første utenlandskonsert for Kökarfestivalen på Åland.

Hun medvirket i dokumentaren om norsk hiphophistorie *Takin ova* (2017).

Hun har siden 2009 drevet den Stavanger-baserte hiphopfestivalen Xplosif sammen med festivalsjef Tore Pang hvor blant annet følgende artister artister har spilt: MOP, Clipse, Jadakiss, Saigon, RA the Rugged man, Yelawolf, Talib Kweli, Fat Joe, Masta Ace, Karpe Diem, Kriminell Kunst, Ken Ring, LoopTroop, Lars Vaular, A-laget og Kamelen.

Benedicte Izabell Ekeland studerte dramaturgi og maskespill ved Høgskolen i Oslo og Akershus, Drama og teaterkommunikasjon ved Universitetet i Stavanger og latinamerikansk historie og litteratur i Mexico.

I 2018 fikk hun sin første jobb som skuespiller ved Rogaland Teater i stykket *Cabaret.*

## Utgivelser

### Album
* *Honning og Aske* (2015)
* *Skyt meg* (2018)

### Singler
* «Gå med meg» (2018)
* «Skyt meg» (2018)
* «Blind» m. Temur & Turab (2017)
* «iza Bonita» (2017)
* «Andre sia» (2017)
* «1000 tusenlapper» m.Tore Pang (2017)
* «Attitudeproblem remix» (2016)
* «Lillebror» (2015)
* «BÆD» (2015)
* «Kontroll» (2015)
* «Ka vet du» (2014)

### Andre låter
* «Legge oss seint og står opp tidlig rmx" feat. Bvis, Son of light og PederPeder Mayne
* «Hvis du vil» (2015) *Cover P3*
* «Hakke tid» (feat. Stella Mwangi, Kaveh) (2014)
* «Don't» (2014) *Cover P3*
* «elsker deg» (2018) "cover P3"
*«Bella Ciao!» m. Kriminell kunst (2021)

## Kilder
* Stavanger Aftenblad om «Bella Ciao!» den 18.11.2021: https://www.aftenbladet.no/byas/i/8QX4mx/lokale-rappere-i-netflix-produksjon

## Eksterne lenker
* 
*
Pseudophotopsidinae

* 

**Pseudophotopsidinae** er en gruppe av insekter i familien maurvepser (Mutillinae) i ordenen vepser. I Europa er det funnet fire arter.

## Utseende
Middelsstore, blanke maurvepser. Kroppen er spredt kledt, men lange, oppstående hår. Hunnene er vingeløse med pæreformet bakkropp.

## Levevis
Lite er kjent om biologien til disse vepsene, som for det meste er aktive i skumringen og om natten.

## Utbredelse
Gruppen er utbredt i den Gamle verden.

## Systematisk inndeling

* Orden vepser (vepser, humler, bier og maur) (Hymenoptera) 
** Underorden stilkvepser (Apocrita)
*** delgruppe broddvepser (Aculeata) 
**** Overfamilien Vespoidea
***** Familien maurvepser, Mutillidae  Latreille, 1802
****** Underfamilien **Pseudophotopsidinae**  
******* Slekten *[[Pseudophotopsis]]* André, 1896 - 30 arter, fem i Europa:
******** *[[Pseudophotopsis armeniaca]]* (Skorikov, 1935)
******** *[[Pseudophotopsis caucasica]]* (Radoszkowski, 1885)
******** *[[Pseudophotopsis obliterata]]* (Smith, 1855)
******** *[[Pseudophotopsis schachruda]]* (Skorikov, 1935)
******** *[[Pseudophotopsis syriaca]]* (André, 1900)

## Kilder
* Fauna Europaea, utbredelsesdatabase over europeiske dyr: http://www.faunaeur.org 
* insectoid.info - oversikt over slektene
* Simon van Noort (uten dato) WaspWeb - Afrotropical Pseudophotopsidinae. https://web.archive.org/web/20160304114252/http://www.waspweb.org/Vespoidea/Mutillidae/Pseudophotopsidinae/index.htm
## Eksterne lenker
* 
* Diagram over hannens vingeårenett
EM i friidrett innendørs 1979

Det **10. [[EM i friidrett innendørs]]** ble arrangert 24. og 25. februar 1979 i Wien i Østerrike, i Ferry-Dusika-Hallenstadion.

## Menn

### 60 m



Finale 24. februar


### 400 m



Finale 25. februar


### 800 m



Finale 24. februar


### 1500 m



Finale 25. februar


### 3000 m



Finale 25. februar


### 60 m hekk



Finale 25. februar


### Høydehopp



Finale 24. februar


### Stavsprang



Finale 25. februar


### Lengdehopp



Finale 25. februar


### Tresteg



Finale 25. februar


### Kulestøt



Finale 24. februar


## Kvinner

### 60 m



Finale 25. februar


### 400 m



Finale 25. februar


### 800 m



Finale 25. februar


### 1500 m



Finale 25. februar


### 60 m hekk



Finale 24. februar


### Høydehopp



Finale 25. februar


### Lengdehopp



Finale 24. februar


### Kulestøt



Finale 25. februar


## Eksterne lenker
* European Athletic Association
* Maik Richter - 10. Hallen-Europameisterschaften 24.-25.02.1979 in Wien / AUT (resultater)
* Todor Krastev - Athletics indoor championships 1979 Vienna AUT Ferry Dusika Halle 24.25.2 (resultater)
Marco Minghetti

**Marco Minghetti** (født 18. november 1818 i Bologna, død 10. desember 1886 i Roma) var en italiensk politiker (historiske høyre). Han var i to perioder (1863-1864 og 1873-1876) Italias statsminister.
## Liv og virke
Marco Minghetti undertegnet i 1846 oppropet til Konklavet for valget av den antatt liberal pave, Pius IX. Minghetti ble selv oppnevnt som medlem av Kirkestatens konsultative råd, og statsråd i Antonellis kortvarige regjering. Da Pave Pius IX senere gikk i mot den italienske frigjøringsbevegelsen, trakk Minghetti seg fra regjeringen, og sluttet seg isteden til hæren i Piemonte, som kaptein i generalstaben. 

Årene fra 1848 til 1856 brukte Minghetti til studier og reiser. Statstminister Cavour kalte ham i 1856 til Pariskongressen for å forberede etableringen av Romagnaprovinsen. I 1959 president i den selvstendige regionen Romagnas folkevalgte forsamling.   

I 1863 etterfulgte han Farini som Italias statsminister. Han inngikk i september 1864 en avtale med Napoleon, der denne aksepterte å evakuere Roma, mens Italia skulle flytte hovedstaden fra Torino til Firenze. Da avtalen møtte voldelig motstand i Torino, ble Minghetti tvunget til å gå av.  

### Kongedømmet Italia
I 1873 ble han på nytt statsminister og samtidig finansminister. Han klarte å holde denne posisjonen til mars 1876, da høyresiden mistet makten i Italia. I sin tid som statsminister brakte han Italia nærmere Østerrike og Tyskland, og reorganiserte både marinen og hæren. Som ansvarlig for finansene klarte han å skape balanse i budsjettene, forøvrig for første gang siden 1860. 

Etter venstresidens maktovertakelse var Minghetti noen år i opposisjon. Mot 1884 sluttet han seg likevel til Depretis initiativ, om å sikre konservativ støtte til liberale regjeringer. Marco Minghetti kom selv aldri tilbake til noen maktposisjon.

## Referanser

## Eksterne lenker
* Marco Mingetti på internettsiden til Italias deputertkammer
Judo under samveldelekene 2002

**Judo under de britiske samveldeleker 2002**. Judo var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var andre gangen som judo var med på programmet i Samveldelekene. I lekene i 2002 ble det konkurrert i fjorten øvelser, sju vektklasser for menn og sju vektklasser for kvinner. Alle tapende semifinalister fikk bronsemedaljer. England ble beste nasjon med åtte gullmedaljer foran Canada og Australia med to hver.

## Medaljer

## Eksterne lenker
* Commonwealth Games official website
Gymnastikk under Samveldelekene 2002

**Gymnastikk under Samveldelekene 2002**. Gymnastikk var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var femte gangen gymnastikk var med på programmet i Samveldelekene. Det ble kun konkurrert i turn med 14 øvelser, åtte for menn og seks for kvinner. Australia ble beste nasjon med seks gullmedaljer foran Canada med fire.

## Medaljer

## Eksterne lenker
* Commonwealth Games official website
Thorstein Lunde

**Thorstein Lunde** (født 1835 i Gausdal, død 1902) var en norsk kjøpmann og politiker.

Lunde var født og oppvist i Gausdal, litt vest for Lillehammer der han etablerte seg den 4. juni 1862 på «nordre brua» som kjøpmann i klesbransjen med avdeling på Tretten.  Bystyret ble han innvalgt til i 1869, hvorpå han var byens ordfører i til sammen seks år, i tre adskilte perioder, 1872, 1879–1880 og 1890–1892. Lunde var Venstre-mann.

Da byen i 1894 fikk tilknytning til jernbane på den nyåpnede Lillehammer stasjon, hundre år før de olympiske leker gikk av stabelen samme sted, var det delvis Thorstein's fortjeneste, selv om han ivret for en bane fra Gjøvik, som stoppet på Gjøvik.  Den nye banen gikk fra Hamar til Tretten, der Lunde hadde filial og fikk fraktet direkte fra fabrikkene på kontinentet.

Han har en gate oppkalt etter seg på Lillehammer, Thorstein Lundes veg.

## Familie
Gårdbruker Amund Torstensen Lunde var hans far. Eli Guttormsdatter Berge hans mor.  Thorstein ble gift med Karen Theoline Davidsdatter Onsum i 1865, som forøvrig var søster av misjonæren Lars Skrefsrud.  Hun levde fra 1841 til 1898.  Datteren Anna Lunde (1870–97) ektet egyptologen William Brede Kristensen, søstersønn av Bjørnstjerne Bjørnson, som var venn av Thorstein. Firmaet «Th. Lunde» ble etter Lundes død overtatt av Anna's bror, sønnen Einar Lunde (1875–1951).  Senere drivere var barnebarnet Eiliv Lunde og oldebarnet Haavard Lunde.

## Referanser
Fjodor Glinka

**Fjodor Nikolajevitsj Glinka** (russisk: Фёдор Николаевич Глинка, født 19. juni 1786 i Sutoki i guvernementet Smolensk i Russland, død 23. februar 1880 i Tver) var en russisk forfatter. Han var bror til Sergej Glinka og onkel til Mikhail Glinka.

Glinka fremtrådte i 1808 med *En russisk offisers brev*. Som dikter gjorde han seg mest kjent som forfatter av det schwungfulle diktet *Trojka* med flere. Glinkas største bragder er imidlertid blitt ansett å ligge innen hans kontemplative religiøse poesi, som utmerker seg ved mystisk inderlighet og sterk originalitet. Særlig gjelder dette et arbeid inspirert av Jobs bok.

Han deltok i 1805 i slaget ved Austerlitz, og gikk i 1812 atter inn i hæren da trusselen fra Napoléon Bonaparte igjen var overhengende. Han ble da adjutant for greve Miloradovitsj under felttogene mot franskmennene. Senere sluttet han seg til dekabristene, og ble i 1826 forvist til Petrozavodsk. Etter kort tid fikk han vende tilbake.

Hans verk er blitt utgitt i tre bind, 1869–72.

## Referanser


## Litteratur
* *[[Svensk uppslagsbok]]*, Malmö 1932

## Eksterne lenker
*
Vektløfting under samveldelekene 2002

**Vektløfting under de britiske samveldeleker 2002**. Vektløfting var en av flere sporter under de syttende samveldelekene som ble arrangert i Manchester i England i perioden 25. juli til 4. august 2002. Det var fjortende gangen som vektløfting var med på programmet i Samveldelekene. I lekene i 2002 ble det konkurrert i åtte vektklasser i for menn og syv for kvinner. Det var første gangen som kvinner deltok i vekløfting i samveldelekene. Det ble utdelt tre sett medaljer i hver vektklasse; rykk, støt og sammenlagt. I tillegg var det en øvelse i benkpress for funksjonshemmede for menn. India ble beste nasjon med elleve gullmedaljer foran Kamerun med ti.

## Medaljer

## Eksterne lenker
* Commonwealth Games official website
Liste over ordførere i Heidal

**Liste over ordførere i Heidal** er en oversikt over alle ordførerne i tidligere Heidal kommune i Oppland fra 1908 til 1964.

## Kilder
*
Berent Pettersen

**Berent Gunerius Pettersen** (1802–1881) var en norsk snekker og politiker, som var ordfører i Bodø i 1852.

## Familieliv
Han kom flyttende til Bodø i 1834 med foreldre, kone og barn. Faren *Petter Gundersen* kom fra Jämtland og hadde jobbet som skipstømmermann i Trondheim. 25. februar 1836 fikk han borgerskap som snekker.

## Politisk karriere
Berent Pettersen ble valgt inn i Bodø første bystyre i 1839, og var med på byens første bystyremøte i 29. oktober 1839. Han var ordfører i Bodø i 1852.

## Referanser


## Litteratur
* 
*
Knud Østergaard

**Knud Charles Elvig Østergaard** (1922–1993) var en dansk politiker (KF).

Han deltok i motstandsbevegelsen under okkupasjonen, og tok en militær utdannelse. Han oppnådde rang av oberstløytnant. Østergaard var sjef for Hjemmeværnsregion I i Aalborg 1975–1986.

Østergaard var viseborgermester i Aalborg 1958–1966 og valgt til Folketinget fra Nørresundby krets i Nordjyllands amtkrets og senere fra Herning krets i Ringkjøbing amtskrets i periodene 1964–1973 og 1981–1990. Østergaard var forsvarsminister i Hilmar Baunsgaards regjering i 1971, formann i den konservative folketingsgruppen under Poul Schlüters regjeringer 1982–1988 samt trafikkminister under Schlüter 1989–1990.

Fra 1960- til 1980-årene var Østergaard delegat til FNs generalforsamling, Europarådets parlamentariske forsamling og NATOs parlamentariske forsamling, i sistnevnte som visepresident 1970–1971.

Østergaard var kommandør av Dannebrogordenen fra 1980.

## Referanser


## Eksterne lenker
*
Deterministiske kontekstfrie språk

**Deterministiske kontekstfrie språk** er innenfor formell språkteori en delmengde av kontekstfrie språk. De er kontekstfrie språk som kan bli akseptert av en deterministisk pushdown automat. Slike språk er alltid entydige og godtar en entydig grammatikk. Der finnes også ikke-deterministiske kontekstfrie språk som er entydige.

Deterministiske kontekstfrie språk er av største praktiske interesse, ettersom de kan bli parset i lineær tid, og ulike former for språk tillater enkle, praktiske parsere. De er derfor vidt utbredt innen informatikken.
Aleksander Moberg

**Aleksander Bjerke Moberg** (født 1989), også kjent som **@lek** er en norsk barnestjerne.

Moberg vant den norske Melodi Grand Prix Junior-finalen i 2004 med låten «*Det er en stjerne jeg skal bli*». Med seieren representerte han Norge på hjemmebane i Junior Eurovision Song Contest 2004 i Lillehammer, som endte på trettendeplass med 12 poeng.

## VG-lista
I 2005 toppet han VG-lista med sangen «*Eneste for meg*».

## Referanser


## Eksterne lenker
* Sjarmerte seg til topps Drammens Tidende
Red Bull Arena

**Red Bull Arena** kan vise til følgende fotballstadioner:

* Red Bull Arena (Leipzig), fotballstadion i Leipzig, Tyskland, hjemmebane til RB Leipzig.
* Red Bull Arena (New Jersey), fotballstadion i New Jersey, New York, USA, hjemmebane til New York Red Bulls.
* Red Bull Arena (Salzburg), fotballstadion i Salzburg, Østerrike, hjemmebane til FC Red Bull Salzburg.
Ottar Andersen

**Ottar Andersen** (født 27. april 1888 i Engerdal, død 20. mars 1975) var lærer, bygdebokforfatter og ordfører i Engerdal 1926–28, 1932–37 og en kort periode etter freden i 1945. 

Han tok underoffiserskole på Oscarsborg 1911 og gikk på Elverum lærerskole 1911–13. Deretter var han lærer i Søre Osen og Elverum før han i 1922 vendte hjem til grenda Hylleråsen i Engerdal, hvor han ble bureiser på småbruket *Hyller*. Han arbeidet dertil som lærer i Heggeriset/Hylleråsen skolekrets resten av sitt yrkesaktive liv, til 1955. Hans far Ole hadde vært lærer i samme skolekrets før ham. Han var bror av fysikkprofessoren Egil Andersen Hylleraas.

Han satt i kommunestyret fra 1926 til 1959, minus krigsårene. Først representerte han Det Radikale Folkeparti (Arbeiderdemokratene), fra 1931 sto han på en fellesliste for DRF og Venstre, og fra 1951 en ren Venstre-liste. Han var varaordfører i den siste perioden. Han hadde flere andre verv, blant annet som formann i Engerdal e-verk.

Som pensjonist skrev han *Engerdal bygdebok* i 3 bind (1969–71), og bidro til andre bøker.
## Referanser
Knut Omang

**Knut Omang** (født 10. januar 1886 i Engerdal, død 19. mars 1960) var i en kort periode ordfører i Engerdal 1931.

Han ble valgt inn i kommunestyret for Arbeiderpartiet i 1926, og satt fram til 1937. Han ble valgt til varaordfører i 1928, og fungerte som ordfører i tre måneder etter Kristian Lians død i oktober 1931. Han var også varaordfører i det midlertidige kommunestyret våren og sommeren 1945. 

Han var bror av Peder Omang, som hadde en lignende kort periode som ordfører i 1919. Knut Omang var bureiser på småbruket Bekkevold i Gløtvola-grenda. 

## Referanser
Liste over stortingsrepresentanter for Buskerud

## Valgkretser
Amtene og kjøpstedene dannet adskilte valgkretser ved stortingsvalgene fra 1814 til 1949.

Hønefoss valgte 4 representanter sammen med Christiania 1854–1861, og sammen med Kristiania og Kongsvinger 1862–1906.

## Representanter
Bunnfargen angir partitilhørighet. Se kolonnen *Parti*.

## Valgresultat i kjøpstedene 1906–1918
I perioden 1906–1918 var valgene praktisert som flertallsvalg i énmannskretser.

### Kongsberg og Hønefoss

### Kongsberg, Hønefoss og Notodden

### Drammen 1. krets, Bragernes

### Drammen 2. krets, Strømsø og Tangen

## Referanser
Parsing

**Parsing** eller **syntaktisk analyse** er betegnelse på den prosess som analyserer en streng med symboler, enten i naturlige språk eller programmeringsspråk i henhold til reglene i en formell grammatikk. Ordet *parsing* kommer  av latin *pars (orationis)*, som betyr ordklasse.

Tradisjonell setningsparsing innenfor lingvistikken blir ofte utført som en metode for å forstå den eksakte meningen i en setning, noen ganger med hjelp av setningsdiagrammer. Den ivektlegger vanligvis viktigheten av grammatiske skiller slik som mellom subjekt og predikat.

Innenfor informatikken brukes begrepet til å referere til den formelle analyse som en datamaskin foretar av en setning eller en streng av ord. Denne brytes opp i bestanddeler, og resulterer i et parsertre som viser deres syntaktiske relasjon til hverandre, og som også kan inneholde semantisk eller annen informasjon. Parsing brukes til analyse av programmeringsspråk, og refererer til den syntaktiske analyse av den innmatede koden i kompilatorer og kommandotolker.

Begrepet brukes også i psykolingvistikk for å beskrive språkoppfattelse. Parsing refererer her til måten mennesker analyserer en setnings eller en frases grammatiske bestanddeler. Begrepet er spesielt vanlig når man diskuterer fortolkning av *[[garden-path sentences]]*.

## Se også
* Dependensparsing

## Referanser
Reodor Wardenær

**Reodor Wardenær** (født 2. mai 1921, død 3. november 1984), var ordfører i Engerdal 1948–51 og 1960–63. Han representerte Arbeiderpartiet.

Wardenær arbeidet som forretningsfører for trygdekontoret i kommunen. Han satt i kommunestyret fra 1948 til 1963, og var ordfører den første og den siste perioden. I hans siste periode ble rådhuset i Engerdal bygget.

## Referanser
Ludvig H. Faye

**Ludvig Hope Faye** (født 4. mars 1931, død 1. juni 2017) var en norsk rektor og politiker (H).

Han var Mandals ordfører fra 1972 til 1975 og Vest-Agders fylkesordfører fra 1988 til 1995. Da han gikk av som fylkesordfører hadde Faye hatt 35 år i kommune- og fylkespolitikk og vært medlem av Vest-Agder fylkesting i 20 år. Fra 1977 til 1981 var han vararepresentant til Stortinget. 

Han ble tildelt Kongens fortjenstmedalje i 2009.

Han var sønn av Gunnar Havig Faye, som var lærer, speiderleder og aktiv i misjonsarbeidet i Norsk Luthersk Misjonssamband, og hustru Astrid Hope. Morfaren var lekpredikanten og misjonssambandets generalsekretær Ludvig Hope, og morbroren var stortingsmannen Sverre Hope. Farfaren var sogneprest Jacob Aall Faye, og oldefaren (farmors far) var lensmann og stortingsmann Christian Møinichen Havig.

## Referanser


## Eksterne lenker
*
Ivar Dahle

**Ivar Henriksson Dahle**  (1877&ndash;1949) var en norsk lærer og politiker.

Dahle var lærer og kirkesanger i Heidal i Oppland fra 1903. Han var ordfører i tidligere Heidal kommune i til sammen 24 år. Han satt som ordfører i to perioder, fra 1. januar 1911 til 31. desember 1925 og igjen fra 1. januar 1929 til 31. desember 1937.

Han satt også som vararepresentant til Stortinget i perioden 1934 til 1936.

## Referanser
John Sand

**John Sand** (født 28. november 1894 i Engerdal, død 17. januar 1967) var ordfører i Engerdal 1938–40 og 1946–47. Han huskes også som fluebinder med firmaet Flyfishing Company.

Han ble valgt inn i kommunestyret for Arbeiderpartiet i 1926, og satt fram til 1947. Han trakk seg fra politikken da han ble herredskasserer i 1947. Fra 1951 var han formannskapssekretær. 

Sønnen Erling Sand videreførte firmaet med fluebinding.

## Referanser
Rhopalomutillinae

* 

**Rhopalomutillinae** er en gruppe av insekter i familien maurvepser (Mutillinae) i ordenen vepser. I Europa er det funnet fire arter.

## Utseende
Små, avlange maurvepser, fint og kort hårete. Som vanlig hos denne familien er det stor forskjell i utseende mellom kjønnene. Hannene er fullt vingede, gjerne svarte, med en tydelig "stilk" mellom for- og bakkropp (propodeum og gaster). Hunnene er vingeløse, kan minne om kortbeinte maur, gjerne rødlige på farge, kroppsformen langstrakt sylindrisk. På bakkroppen er det fire ryggplater, den andre av disse er nesten like langt som de andre tre til sammen. Hannene er også betydelig større enn hunnene (over 5 millimeter for hannene, 2-3 millimeter for hunnene).

## Levevis
Larvene utvikler seg som ektoparasitter npå larver eller pupper av andre insekter, mest Vepser. Under paringen bærer den store hannen den lille hunnen med seg, også i flukt.

## Utbredelse
Gruppen er utbredt i Afrika og Sørøst-Asia.

## Systematisk inndeling

* Orden vepser (vepser, humler, bier og maur) (Hymenoptera) 
** Underorden stilkvepser (Apocrita)
*** delgruppe broddvepser (Aculeata) 
**** Overfamilien Vespoidea
***** Familien maurvepser, Mutillidae  Latreille, 1802
****** Underfamilien **Rhopalomutillinae**  Schuster, 1949 
******* Slekten *[[Rhopalomutilla]]* André, 1901

## Kilder
* Simon van Noort (uten dato) WaspWeb - Afrotropical Rhopalomutillinae https://web.archive.org/web/20180224174035/http://www.waspweb.org/Vespoidea/Mutillidae/Rhopalomutillinae/index.htm
* insectoid.info - oversikt over slektene

## Eksterne lenker
*